open-index/open-wikipedia-markdown huggingface dataset:
חיים אקשטיין

**חיים אקשטיין** (נולד בכ"ג באדר ה'תשמ"ז, 24 במרץ 1987) הוא סופר ילדים ונוער ועורך ישראלי.

## ביוגרפיה
אקשטיין נולד בגבעת שמואל, למד בישיבה התיכונית קריית הרצוג בבני ברק ובישיבת ההסדר ירוחם. שירת בחטיבת כפיר. בשנת 2010 התחתן עם אפרת האיתן. לאחר שלוש שנות מגורים בירוחם, עבר להתגורר בקדימה-צורן, והחל ללמוד לתואר ראשון בספרות באוניברסיטה הפתוחה. במקביל למד אגדה ומחשבת ישראל בישיבת אורות שאול.

### קריירה
אקשטיין כתב ספרים רבים, העוסקים בתולדות עם ישראל והמדינה. ביניהם שתי סדרות ספרים: "סדרת הגיבורים", סדרת ספרים עלילתיים המשלבים תכנים חינוכיים וערכיים בנושאי מורשת הציונות והציונות הדתית, וסדרת "המסע לאתיופיה" המספרת את סיפור העלייה של יהודי אתיופיה לישראל. נוסף עליהם, היה שותף לכתיבתם של כמה ספרים. בצעירותו נבחר לכתב צעיר בעיתון הילדים אותיות ופרסם כתבות וטורים בעיתון, וכשבגר, כתב גם כן פינות לילדים בעיתונים אותיות, ומקום בעולם, ביניהן הפינה "בלק הבלש", שהפכה לספר. הקים יחד עם אשתו את צוות "האותיות הקטנות", העוסק בעריכת טקסטים. השתתף בסדרת הסרטונים על פרשת השבוע מבית אולפני אתרוג – "עד שהרצפה תתייבש", והיה חבר מערכת בכתב העת אסיף. כתב טורים באתרים ynet יהדות וכיפה, ובעיתונים בשבע ועולם קטן. משתתף בצוות התסריט של סדרת הרשת רצים למשנה.

### חיים אישיים
אקשטיין נשוי לאפרת (לבית האיתן, נכדת הרב מאיר האיתן) ולהם חמישה ילדים. הם מתגוררים בירוחם.

## ספריו
### ספרי מבוגרים
* ולתפארת מדינת ישראל – סיפורים ליום העצמאות, דברי שיר 2017
* בעוז ובאמונה – סיפור חייו של הרב אחיעד אטינגר, בני דוד 2024

### ספרי ילדים ונוער
*אביהם של ילדי ישראל – צוות אליהו 7 (קומיקס בלשי-הלכתי, עם נתנאל ובת-אל אפשטיין), בהוצאת דרכי הוראה לרבנים
* בעקבות מצוות "ושבתה הארץ", 2014
**לכבוד שבת קודש, 2016
* בלק הבלש – חידות בלשיות מתוך הגמרא וההלכה, ספריית בית אל 2019
* סדרת המסע לאתיופיה (עם יוסי ורותי-אנטוהון טורצקי, ואלחנן בן אורי), בהוצאת ידיעות ספרים.
** המסע לאתיופיה, 2019
**גיבורים באתיופיה, 2021
**עולים לירושלים, 2023
* אוצר בשמים – 8 אגדות חז"ל מלכותיות, האותיות הקטנות 2019
* סדרת 'גיבורים' בעקבות דמויות מופת, בהוצאת דברי שיר
**סודות מן המרתף (בעקבות הרב קוק), 2020
**סודות מן המערה (בעקבות לוחמי גוש עציון), 2021
**סודות בין הסמטאות (בעקבות משפחת הרב הנזיר), 2022
**סודות מן המדבר (בעקבות מיישבי הנגב), 2023
**סודות השבט (בעקבות הרב דרוקמן ושבט איתנים), 2024

נוסף על ספרים אלו, כתב סיפורים חינוכיים לארגון קרוב ללב ולמוסדות החמ"ד.

## קישורים חיצוניים
* 

* 
* 
* מאמרים של חיים אקשטיין באתר אסיף

## הערות שוליים

קטגוריה:בוגרי ישיבת אורות שאול
קטגוריה:בוגרי ישיבת ההסדר ירוחם
קטגוריה:סופרי ילדים ונוער ישראלים
קטגוריה:ירוחם: אישים
קטגוריה:ישראלים שנולדו ב-1987
מריטה קמאצ'ו קירוס

**מריטה קמאצ'ו קירוס** (באנגלית: **Marita Camacho Quirós**; 10 במרץ 1911 – 20 ביוני 2025) הייתה הגברת הראשונה של קוסטה ריקה בשנים 1962–1966 והאדם החי התשיעי בגילו בעולם.

## ביוגרפיה
### חיים אישיים
קמאצ'ו קירוס נולדה ב-10 במרץ 1911 בסן רמון  הנמצאת במחוז אלחואלה. נולדה לסלוסטיו קמאצ'ו וזניידה קירוס, שניהם עסקו בחקלאות. היא הייתה בתם השביעית.

ב-16 באפריל 1932 קמאצ'ו קירוס נישאה לאיש העסקים והפוליטיקאי פרנסיסקו אורליך  בעיר הסמוכה נרנחו דה אלחואלה . היו להם שני בנים, פרנסיסקו אורליך קמאצ'ו ומאוריסיו אורליך קמאצ'ו.

בעלה נפטר ב-29 באוקטובר 1969.

### הגברת הראשונה של קוסטה ריקה
ב-8 במאי 1962, בעלה פרנסיסקו אורליך  הפך לנשיא קוסטה ריקה. עם השבעתו של בעלה לתפקיד, קמאצ'ו קירוס הפכה לגברת הראשונה של קוסטה ריקה עד 8 במאי 1966.

כגברת ראשונה, היא פעלה באופן פעיל למען ילדים קידמה מקלטים לילדים, לימדה בבתי ספר, בקנטינות בבתי ספר ובמרכזי קהילה. היא תמכה בהקמת בית החולים הלאומי דה נינוס בשנת 1964.

קמאצ'ו קירוס ערכה מספר נסיעות לחו"ל עם בעלה כגברת הראשונה. הם נפגשו עם האפיפיור יוחנן העשרים ושלושה, פרנסיסקו פרנקו, ועם נשיאי ארצות הברית ג'ון פיצג'רלד קנדי ולינדון ג'ונסון.

### אריכות ימים
ב-10 במרץ 2021 הגיעה גיל 110. היא הייתה הגברת הראשונה לשעבר המבוגרת ביותר בעולם.

## קישורים חיצוניים

## הערות שוליים

קטגוריה:קוסטה ריקה: אישים
קטגוריה:בני זוג של מנהיגי מדינות
קטגוריה:אישים שהגיעו לגיל 110
קטגוריה:אישים שהגיעו לגיל מאה
קטגוריה:נשים שהגיעו לגיל מאה
קטגוריה:ילידות 1911
קטגוריה:קוסטה ריקאים שנפטרו ב-2025
קטגוריה:ילידי 1911
מיכאיל פלוטקין

**מיכאיל ניקולאייביץ' חסין** (ברוסית: **Михаи́л Никола́евич Пло́ткин**)  (2 במאי 1912 – 7 במרץ 1942) היה טייס יהודי בצבא האדום במלחמת העולם השנייה, גיבור ברית המועצות.

## קורות חיים
נולד בשם **מאיר בן ניסן פלוטקין** בעיירה ארדון שבפלך צ'רניגוב של האימפריה הרוסית (כיום בתחומי מחוז בריאנסק של הפדרציה הרוסית) במשפחה יהודית. למד בבית ספר יסודי ולאחר מכן בבית הספר מקצועי. עבד כשוליית חרט במפעל זיל. בשנת 1931 התנדב לשירות בצבא האדום והיצב לשרת בחיל האוויר. בשנת 1933 סיים בבית ספר לתעופה צבאית בעיר אנגלס. בסיום הלימודים הוצב ביחידת מפציצים של הצי הבלטי. בשנת 1938 מונה לסגן מפקד טייסת. השתתף במלחמת החורף, ביצע מיקוש (פיזור מוקשים מהאוויר) במימי המפרץ הבוטני והמפרץ הפיני. בתום המלחמה הועלה לדרגת קפיטן ומונה למפקד טייסת.

מהיום הראשון של הפלישה הנאצית לברית המועצות נטל חלק בלחימה. הוא לחם בקרבות באסטוניה. באוגוסט 1941 טייסת בפיקודו הייתה חלק מרגימנט משימה מיוחד שהוצב בשדה תעופה באי סארמאה. הכוח ביצע תקיפה אוויריות של ברלין במהלך 7–8 באוגוסט ושב ללא אבדות לאי סארמה. על מעשה זה החליט יוסיף סטלין להעניק את תואר גיבור ברית המועצות למפקד הרגימנט ולכל שלושת מפקדי הטייסות שלו (ביניהם מיכאיל פלוטקין). במהלך סוף אוגוסט-תחילת ספטמבר 1941 השתתף פלוטקין בשלוש גיחות הפצצה נוספות על ברלין. בתחילת ספטמבר עזבו כוחות הצבא האדום את האי. היחידה, בה שירת מיכאיל פלוטקין הועברה לעיר לנינגרד. פלוטקין המשיך להוביל את הטייסת שלו במשימות הפצצה של בסיסים גרמנים ומשימות מיקוש מימי הים הבלטי. בינואר 1942 הועלה לדרגת מיור.

ב-7 במרץ 1942 יצא מיכאיל פלוטקין למשימה האחרונה שלו. כוח אווירי בפיקודו ביצע הטלת מוקשים ימיים בקרבת נמל חלסינקי. בדרכם חזרה מהמשימה, באזור העיר ססטרורצק אירעה תאונה אווירית - בשל תנאי ראות קשים במיוחד התנגש אחד ממטוסי הכוח במטוסו של פלוטקין. התוצאה מההתנגשות התרסק מטוסו על הקרקע וכל אנשי הצוות נהרגו. גופותיהם הועברו ללנינגרד ונקברו באחד מבתי העלמין שליד מנזר אלכסנדר נבסקי.

## קישורים חיצוניים
* מיכאיל פלוטקין באתר המוקדש לגיבורי ברית המועצות.
* ביוגרפיה של מיכאיל פלוטקין

קטגוריה:יהודים בכוחות המזוינים של ברית המועצות
קטגוריה:יהודים אנשי הצבא האדום במלחמת העולם השנייה
קטגוריה:יהודים מעוטרי גיבור ברית המועצות
קטגוריה:טייסים יהודים סובייטים
קטגוריה:טייסים סובייטים במלחמת העולם השנייה
קטגוריה:מעוטרי עיטור לנין
קטגוריה:מעוטרי עיטור הדגל האדום
קטגוריה:רוסים וסובייטים שנהרגו במלחמת העולם השנייה
קטגוריה:סובייטים שנולדו ב-1912
קטגוריה:סובייטים שנפטרו ב-1942
ארסלאן רזניקי

**ארסלן רזניקי** היה האלבני הקוסובי הראשון שקיבל את התואר חסיד אומות העולם. התואר ניתן לרזניקי על כך שמילט את חיים אברבנאל ממחנה מעצר, דאג למגוריהן של 42 משפחות יהודיות והעביר 400 יהודים למקום מבטחים באלבניה במהלך השואה, תוך סיכון חייו בתהליך. רזניקי היה סיטונאי ירקות, שמוצאו מהעיר דסן.

רזניקי הוכר על ידי יד ושם כחסיד אומות העולם ב-12 בפברואר 2008, לאחר מותו.

## סיפור המעשה

בפרוץ מלחמת העולם השנייה גויס ד"ר חיים אברבנאל, רופא מהעיר ביטולה שבמקדוניה, לצבא יוגוסלביה. היחידה שלו הוצבה בקוסובו, וכאשר פרצה מגפת טיפוס הבטן, ד"ר אברבנאל נקרא לטפל בחולים, ביניהם חברים במשפחת רזניקי, משפחה של מוסלמים אלבנים. ארסלן רזניקי היה אסיר תודה לד"ר אברבנאל שריפא את בנו מוסטפא, והוא שמר על קשר חם עם הרופא הצבאי.

באפריל 1941 פלשו צבאות גרמניה הנאצית ליוגוסלביה, המדינה נחצתה, וקוסובו הפכה לחלק מסרביה, שהייתה תחת שלטון צבאי גרמני. בעקבות הפלישה נלקחה יחידתו הצבאית של אברבנאל בשבי הגרמני. כאשר שמע רזניקי שהרופא נלקח בשבי, הוא החל לחפש דרכים לעזור לו. ארסלן ובנו עטו בגדים אלבניים מסורתיים והבריחו את עצמם לתוך מחנה השבויים. הם הגיעו לאזור שבו החזיקו בשבויים היהודים, מצאו את ד"ר אברבנאל וביקשו ממנו ללבוש סט נוסף של בגדים אלבניים שהם הביאו עמם. כך הצליחו לצאת מהמחנה. הם לקחו את אברבנאל לביתם, שם נשאר עד שהייתה לו אפשרות לחזור למשפחתו בסקופיה. רזניקי ליווה אותו בתחילת מסעו הביתה כדי לדאוג לביטחונו. חיים אברבנאל, אשתו ברטה וילדיהם הצליחו להתחמק מהגירוש ממקדוניה ושרדו את השואה, אך הן חיים והן ברטה איבדו את הוריהם, וכל אחד מהם איבד את ששת אחיו ואחיותיו ומשפחותיהם.

לאחר המלחמה מונה ד"ר אברבנאל למנהל בית החולים בעיר ביטולה (מונסטיר), שם הושמדה הקהילה היהודית על ידי גירוש. נכדתם רחל זוכרת ביקורים של משפחת רזניקי בביטולה. סבתה הייתה מכינה אוכל מיוחד, והביקורים היו אירועים חגיגיים ובלתי נשכחים. בשנת 1963 נפלה על משפחת אברבנאל טרגדיה נוספת, ושניים מילדיהם נהרגו ברעידת אדמה בסקופיה. ד"ר אברבנאל ואשתו לקחו את נכדתם המיותמת בת השבע, רחל, עלו לישראל וגידלו אותה. במשך כל ילדותה היו מספרים לרחל סיפורים משפחתיים על הינצלו של סבה בידי רזניקי. בעקבות מותם של סביה ב-1981 (ברטה) ו-1984 (חיים), רחל נסעה למקדוניה והחלה לחקור את ההיסטוריה של משפחתה. ב-2007 פנתה ליד ושם וביקשה שיכירו במציל של סבה כאיש חסיד אומות העולם.

ב-2008 העניק ארגון יד ושם תואר חסיד אומות העולם לבני משפחת רזניקי לאחר פנייה מנכדתו של אברבנאל, רחל שלי-לוי דרומר. לֶקֶה רזניקי, נכדו של מוסטפא רזניקי, מתגורר בישראל, הקים ועומד בראש "ארגון הידידות ישראל-קוסובו על שם חיים אברבנאל"

## הערות שוליים

קטגוריה:חסידי אומות העולם
קטגוריה:אלבנים
קטגוריה:מצילים בשואה: יוגוסלביה
גחליליות (סדרת טלוויזיה)

**גחליליות** היא סדרת דרמת מסתורין ישראלית בת שמונה פרקים, שנוצרה על ידי שחר מגן ובוימה על ידי תאופיק אבו ואיל. הסדרה מבוססת על ספרו של מגן, "ארץ המנזרים", ומככבים בה נינט טייב, דאנה איבגי, אמיר חורי בן סולטן וליה אללוף. עלילת הסדרה עוסקת במפגש טעון בין שתי נשים עם עבר משותף, על רקע תעלומה מסתורית ביישוב מדברי סמוך לים המלח.

הסדרה עלתה לשידור ב-HOT ב-3 ביוני 2025 והסתיימה ב-24 ביולי 2025.

## סקירה
### סקירת הסדרה

### רקע עלילתי
עלילת הסדרה מתרחשת ביישוב קטן ליד ים המלח, בו שיטפון גורם לסחף מוקשים ישנים שמציפים את אדמות היישוב. עם זאת, מתברר שתופעה אחרת ומופלאה מאיימת על התושבים. במרכז הסיפור עומדות שתי נשים – מימי, חבלנית משטרתית, ודקלה, שוטרת מקומית. המפגש המחודש ביניהן, לאחר עשרים שנה של נתק, מעורר שדים מהעבר ומוביל לחשיפת סודות קבורים.

## צוות השחקנים והדמויות
* נינט טייב – **מימי**, חבלנית משטרתית שלא מצליחה להשתלב באף קהילה. את דמותה של מימי בצעירותה מגלמת רובי שטרן.
* דאנה איבגי – **דקלה מוסרי**, שוטרת מקומית המתגוררת ביישוב ומבקשת להחזיר את השלווה למדבר. את דמותה של דקלה בצעירותה מגלמת רון-לי מימרן.
* מכרם ח'ורי – **חזי**
* שרית וינו אלעד
* יוסף אבו ורדה
* בן סולטן – **אדם אילוז**, אחיה של מימי, בחור מוזר במקצת שחי ביישוב.
* רותם קינן
* אמיר חורי
* קארין סרויה
* לירית בלבן
* עלא דקה – **יצחק "צחי" מוסרי**, מתנדב זק"א ובעלה של דקלה. בעל תשובה.
* ליה אללוף – **יעל**, נערה המתגוררת ביישוב הנתקלת בתעלומה מסתורית לאחר שחוותה אובדן.
* טל טירנגל – **מוריס**, חוקר מערות שאוהב לטייל לבדו בטבע. נשוי לנטע.
* סיגלית פוקס – **נטע**, אמה של יעל.
* עמית זיתון – **ליאל**, אחות של צחי
* יקיר פורטל – **נדב**, בעלה של ליאל
* עדן קליין 7 – **אלכס השוטר**

## הפקה
במרץ 2024 נמסר לראשונה על פיתוחה של סדרת דרמת-מסתורין על ידי שחר מגן, שכתב גם את הספר "ארץ המנזרים" שעליו מבוססת הסדרה, וכי על בימוי הסדרה יופקד הבמאי תאופיק אבו ואיל; לצד הכרזה זו, נודע כי בתפקידים הראשיים יככבו נינט טייב, רותם קינן ודאנה איבגי. הפקת הסדרה נעשתה על ידי אולפני "ענני" מבית פרמאונט גלובל.
באפריל 2024 נמסר על ליהוקם של אמיר חורי, ליה אללוף, טל טירנגל וסיגלית פוקס לשאר צוות השחקנים.
### צילומים
צילומי הסדרה החלו בשנת 2023, והתקיימו באזורים מדבריים ליד ים המלח.

## הפצה
הפרק הראשון שוחרר לצפייה חופשית ב-3 ביוני 2025, והסדרה עלתה לשידור שבועי ב-HOT וב-HOT VOD ב-5 ביוני 2025.

## קישורים חיצוניים

## הערות שוליים

קטגוריה:סדרות טלוויזיה ישראליות שעלו לשידור בשנת 2025
קטגוריה:סדרות דרמה ישראליות
קטגוריה:סדרות מתח ישראליות
קטגוריה:HOT: תוכניות וסדרות
יוסוף אידעיס

**יוסוף אידעיס איסמעיל א-שייח**' (בערבית: **يوسف إدعيس**; נולד ב-19 באפריל 1960) הוא מטיף פלסטיני שכיהן כשר הוואקף וענייני הדת בממשלת חמדאללה השלישית.

## ביוגרפיה
יוסוף נולד ב-1960 בעיירה בידו סמוך לירושלים. הוא השלים לימודי תואר ראשון בדעוה ויסודות הדת באוניברסיטת אל-קודס ב-1983, ותואר שני במשפט, חקיקה ויסודותיה ב-2008.

לאורך השנים כיהן כנשיא בית הדין השרעי העליון, כיו"ר המועצה השיפוטית השרעית העליונה וכנשיא בית המשפט העליון של הרשות הפלסטינית.

ביוני 2014 מונה לתפקיד שר הוואקף וענייני הדת בהממשלה הפלסטינית השבע עשרה תחת ראש הממשלה ראמי חמדאללה, תפקיד בו כיהן עד אפריל 2019.

במהלך כהונתו הרבה לתקוף את מדינת ישראל, כך למשל, ב-2015, איים על ישראל באינתיפאדה, אם תימשך מה שלטענתו מהווה פגיעה במסגד אל-אקצא. עוד קודם לכן, בעת כהונתו כנשיא בית הדין השרעי, כינה את כניסת פעילי הימין למסגד אל-אקצא והנפת דגל ישראל במתחם כ"פשע מתועב, הפרה של כל האמנות ומהלך המתרחש במסגרת מדיניות מתוכננת שנועדה להביא להריסת המסגד".

ב-2018 האשים את ישראל בחילול המקומות הקדושים לאסלאם בירושלים ובחברון וטען כי במהלך חודש דצמבר ישראל "תקפה וחיללה" את מסגד אל אקצא לא פחות מ-30 פעמים ומנעה את השמעת קול המואזין ב-53 מקרים במערת המכפלה. לדבריו, "ישראל חותרת לבנות את בית המקדש השלישי על חורבות מסגד אל-אקצה ולייהד את האתרים האסלאמיים".

## הערות שוליים

קטגוריה:שרי ממשלת הרשות הפלסטינית
קטגוריה:פוליטיקאים פלסטינים
קטגוריה:משפטנים פלסטינים
קטגוריה:אנשי דת מוסלמים סונים
קטגוריה:בוגרי אוניברסיטת אל-קודס
קטגוריה:פלסטינים שנולדו ב-1960
דה קרוק

**דה קרוק** (בפלמית: **De Krook**) היא ספרייה עירונית ומרכז מדיה בגנט, בלגיה. הספרייה הוקמה ביוזמתה של העיר גנט, אוניברסיטת גנט וארגון IMEC. הספרייה מגדירה את עצמה כ"מקום השראה לידע, תרבות וחדשנות" בעיר.  הספרייה פתחה את שעריה ב-10 במרץ 2017, אם כי הבנייה לא הושלמה במלואה עד שנה לאחר מכן. שמו מתייחס לעיקול ("קרוק") של נהר סכלדה העוטף את הצדדים הצפוניים והמזרחיים של האתר.

את הבניין תכננו משרד האדריכלים זוכי פרס פריצקר, RCR אדריכלים שגברו בתחרות אדריכלים על 99 מועמדים אחרים.
## תיאור
בנוסף לתפקידו כספרייה, המקום מגדיר את עצמו מרכז מדיה, ושואף להפוך למקום מפגש ולמידה חברתית לטכנולוגיות חדשות, כגון הדפסה תלת-ממדית ומציאות מדומה, באמצעות ותערוכות. שיתוף הפעולה עם אוניברסיטת גנט ו-IMEC מבטיח שהמבקרים יעודכנו בהתפתחויות האחרונות בטכנולוגיית המידע.

ניתן להגיע לספרייה דרך כיכר פתוחה, כיכר מרים מקבאפליין, הקרויה על שם הזמרת הדרום אפריקאית מרים מקבה, ודרך גשר חדש להולכי רגל ורוכבי אופניים מעל הנהר, הקרוי על שם לוחמת האפרטהייד הדרום אפריקאית אלברטינה סיסולו.

שלוש הקומות הראשונות של דה קרוק פעילות כספרייה הציבורית, והקומה הרביעית משמשת כמשרדים, חללי מחקר ומעבדות טכנולוגיות עבור אוניברסיטת גנט.

בשנת 2019, רשויות המס במדינה (BBI) דרשו 11 עד 14 מיליון יורו בגין מע"מ וריביות מהחברה שעומדת מאחורי דה קרוק. מכיוון שהבניין אינו משמש רק כספרייה ציבורית, הוא לא היה פטור לחלוטין ממע"מ. בסוף דצמבר 2019, דה קרוק הגיע להסכם עם BBI, לפיו חלקים מסוימים יהנו מפטור ממע"מ ואחרים לא. משמעות הדבר היא שחוב המע"מ הסופי יסתכם רק ברבע עד שליש מהסכום המקורי שנדרש.

## גלריה

קובץ:Gent - De Krook 16-3-2017 13-37-30.JPG|טקסט=De Krook and the plaza at the entrance|מבט מכיוון הכיכר
קובץ:Gent - De Krook 16-3-2017 13-51-01.JPG|טקסט=De Krook and the Miriam Makebaplein|מבט מכיוון כיכר מרים מקבאפליין
קובץ:Gent - De Krook 16-3-2017 13-34-09.JPG|טקסט=De Krook from the Muinkschelde|מבט מכיוון הנהר
קובץ:Gent - De Krook 16-3-2017 13-59-40.JPG|טקסט=A staircase|גרם מדרגות פנימי


## קישורים חיצוניים

* 

## הערות שוליים

קטגוריה:בלגיה: ספריות
קטגוריה:גנט
קטגוריה:בלגיה: מבנים
מהדי האשם-נז'אד

**מהדי האשם-נז'אד** (בפרסית: **مهدی هاشم‌نژاد**; נולד ב-27 באוקטובר 2001 בבנדר אנזלי שבאיראן) הוא כדורגלן איראני המשחק בעמדת קשר הכנף בקבוצת טרקטור מליגת העל האיראנית ובנבחרת איראן.

## קריירת מועדונים
האשם-נז'אד גדל במחלקת הנוער של מלוואן, ובשנת 2017 החל לשחק בקבוצה הבוגרת של המועדון במסגרת ליגת המשנה האיראנית. בסך הכל ערך 57 הופעות ליגה במדי המועדון, בהן הבקיע ארבעה שערים.

ב-13 בפברואר 2022 חתם בנפט מסג'ד סולימאן מליגת העל האיראנית. הוא ערך 11 הופעות ליגה במדי המועדון, בהן הבקיע שלושה שערים.

ב-12 ביולי 2022 חתם בטרקטור מליגת העל האיראנית. בעונת  זכה עם המועדון באליפות איראן בפעם הראשונה בהיסטוריה של המועדון.

## קריירה בין-לאומית
האשם-נז'אד נכלל בסגל נבחרת איראן עד גיל 23 לטורניר גביע אסיה עד גיל 23 בשנת 2022, וערך שלוש הופעות בטורניר.

ב-10 בנובמבר 2022 ערך את הופעת הבכורה שלו בנבחרת איראן, בניצחון 0–1 על נבחרת ניקרגואה במשחק ידידות.

## תארים
;טרקטור
* אליפות איראן (1): 2024/2025

## קישורים חיצוניים

## הערות שוליים

קטגוריה:כדורגלנים איראנים
קטגוריה:קשרי כדורגל איראנים
קטגוריה:כדורגלני טרקטור
קטגוריה:כדורגלני נבחרת איראן
קטגוריה:איראנים שנולדו ב-2001
לוקאס קלי-הילד

**לוקאס אריק קלי-הילד** (באנגלית: **Lukas Eric Kelly-Heald**; נולד ב-18 במרץ 2005 בוולינגטון שבניו זילנד) הוא כדורגלן ניו זילנדי המשחק בעמדת המגן השמאלי בקבוצת ולינגטון פיניקס מליגת העל האוסטרלית ובנבחרת ניו זילנד.

## קריירת מועדונים
קלי-הילד גדל במחלקות הנוער של איילנד ביי יונייטד, נורת' ולינגטון AFC ולאוור האט סיטי AFC בניו זילנד. בשנת 2021 ערך הופעה אחת במדי הקבוצה הבוגרת של לאוור האט סיטי AFC במסגרת הליגות הנמוכות בניו זילנד.

ב-1 בנובמבר 2021 חתם קלי-הילד בוולינגטון פיניקס מליגת העל האוסטרלית, והחל לשחק במדי קבוצת המילואים של המועדון בליגת העל הניו זילנדית. בשנת 2023 החל לשחק בקבוצה הראשונה של המועדון.

## קריירה בין-לאומית
קלי-הילד היה חלק מסגל נבחרת ניו זילנד עד גיל 20 בטורניר גביע העולם עד גיל 20 בשנת 2023, וערך שלוש הופעות בטורניר. בנוסף, נכלל בסגל הנבחרת האולימפית של ניו זילנד לטורניר הכדורגל באולימפיאדת פריז (2024), וערך שלוש הופעות בטורניר.

ב-5 ביוני 2024 נכלל בסגל נבחרת ניו זילנד לטורניר גביע אוקיאניה לאומות 2024, על-אף שלא ערך הופעות במדי הנבחרת עד למועד הזימון. ב-18 ביוני ערך את הופעת הבכורה שלו במדי הנבחרת, בניצחון 0–3 על נבחרת איי שלמה במסגרת שלב הבתים של הטורניר. בסך הכל ערך שלוש הופעות בטורניר, בו זכתה נבחרתו.

## חיים אישיים
אחיו התאום הוא השוער אלבי קלי-הילד .

## תארים
;נבחרת ניו זילנד
* גביע אוקיאניה לאומות (1): 2024

## קישורים חיצוניים

## הערות שוליים

קטגוריה:כדורגלנים ניו זילנדים
קטגוריה:מגני כדורגל ניו זילנדים
קטגוריה:כדורגלני נבחרת ניו זילנד
קטגוריה:כדורגלני גביע אוקיאניה לאומות 2024
קטגוריה:כדורגלנים ניו זילנדים באולימפיאדת פריז (2024)
קטגוריה:ניו זילנדים שנולדו ב-2005
שוויון בפני המוות

**שוויון בפני המוות** (בצרפתית: **Égalité devant la mort**) הוא ציור שמן מאת הצייר הצרפתי ויליאם אדולף בוגרו, אשר הושלם בשנת 1848. מדובר ביצירתו המשמעותית הראשונה של האמן, אותה יצר בגיל 23, לאחר שנתיים של לימודים באקול דה בוזאר שבפריז. הציור מצוי כיום באוסף מוזיאון ד'אורסה בפריז.

### רקע
הציור נוצר בתקופה של לחץ אישי כבד על האמן, במיוחד מצד משפחתו, והוא נועד להבטיח את הצלחתו הראשונה באקדמיה ובסלון. בוגרו עצמו היה "נחוש לעשות לעצמו שם", כפי שתיאר זאת מאוחר יותר המבקר ליאון פלה.
[250px|ממוזער|ימין|האופי האבל והדרמטי של הציור קושר אותו לזרם הרומנטי, ובמיוחד מזכיר את היצירה [צדק ונקמה אלוהית רודפים אחרי הפשע (1808) מאת פייר-פול פרודון. שתי היצירות מציגות דמויות אלגוריות חמורות סבר, הממחישות את ההכרח המוסרי או הדתי שמעל לאדם, ואת הגורל הבלתי נמנע של מי שחורג מהסדר הנכון.]]
*שוויון בפני המוות* היה ההגשה הראשונה של בוגרו לתערוכת הסלון. הציור מציג מלאך מוות העוטף גופת צעיר בתכריך. הדימוי נושא מסר של ודאות המוות והשוויון שבסופו של דבר מחכה לכל אדם. רישום הכנה ליצירה כלל כיתוב: "שוויון. כאשר מלאך המוות יכסה אותך בתכריך, חייך יהיו חסרי ערך אם לא עשית טוב כלשהו על פני האדמה".

עם זאת, רעיון השוויון שבציור שונה מזה של התנועות הליברליות באירופה של 1848: אין מדובר בשוויון חברתי או פוליטי, אלא ברעיון שמרני ודתי של שוויון בפני האל ובחיים שלאחר המוות. בכך משקפת היצירה את תגובתו האישית של בוגרו למהפכות של תקופתו ואת חרדותיו לעתידו האישי.

### סגנון והשפעות
לציור סגנון תמציתי ומבנה המזכיר פריזות קלאסיות. מבחינה צורנית, הוא מושפע מהפיוריזם של האמן האנגלי הנאו-קלאסי ג’ון פלקסמן. אופיו האבל והדרמטי של הציור מזכיר את הזרם הרומנטי. ביצירה ניכרת זיקה לציורים כגון *צדק ונקמה אלוהית רודפים אחרי הפשע* (1808) מאת פייר-פול פרודון, וכן ליצירות מאוחרות יותר של אנרי למאן, כגון *ירמיה מנבא נבואותיו* (1842), שגם בהן מופיעות דמויות מלאכים חמורות סבר.

### פרטי היצירה
הציור בוצע בטכניקת שמן על בד, ומידותיו 141 על 269 ס"מ (173 על 299.5 ס"מ עם מסגרת). הוא נושא את חתימתו של האמן ואת תאריך 1848 בפינה השמאלית התחתונה.

### היסטוריה ואחזקת האוסף
הציור היה בבעלות יורשיו של בוגרו עד שנת 2010. באותה שנה התקבל הציור לאוספי המוזיאונים הלאומיים של צרפת במסגרת "דסיון" – תשלום מס באמצעות יצירת אמנות – והועבר למוזיאון ד’אורסה, שם הוא מוצג.

## קישורים חיצוניים

## הערות שוליים

קטגוריה:ויליאם אדולף בוגרו: ציורים מהמיתולוגיה
קטגוריה:ציורי שמן
קטגוריה:ציורי עירום
קטגוריה:גברים בציור
קטגוריה:ציורים מהמאה ה-19
קטגוריה:ויליאם אדולף בוגרו: ציורים
יחידת התמיכה הבריטית בסינגפור

**יחידת התמיכה הבריטית בסינגפור** (באנגלית: **British Defence Singapore Support Unit**, ובראשי תיבות: **BDSSU**) היא מתקן ימי של הצי המלכותי הבריטי, הממוקם בנמל סאמבוואנג שבסינגפור. מדובר בשארית ממתחם גדול יותר שנקרא בעבר "HMNB Singapore" – בסיס הצי המלכותי הבריטי בסינגפור. היחידה באחריותו של הפיקוד האסטרטגי.

היחידה מספקת שירותי דלק ואספקה אחרת לאוניות הצי המלכותי הבריטי הפועלות באזור, וכן לכלי שיט של מדינות נוספות. מדובר בנוכחות הקבועה היחידה של הצי המלכותי שנותרה במתחם הבסיס הימי לשעבר. היחידה מתוחזקת על ידי כוח ימי מס' 1022 (Naval Party 1022) ופועלת במסגרת הסכמות ההגנה של חמש המדינות (Five Power Defence Arrangements – FPDA).

## רקע היסטורי
### (1938–2010)
היחידה נבנתה כשריד של **HMNB Singapore**, בסיס ימי בריטי רחב־היקף שנוסד בשנת 1938 כחלק מ"האסטרטגיה הסינגפורית" של הממלכה המאוחדת. במהלך מלחמת העולם השנייה, הבסיס נכבש על ידי יפן לאחר קרב סינגפור (1942), אך הושב לשליטה בריטית עם כניעת יפן ב-1945.

לאחר קבלת עצמאותה של סינגפור ב-1965, הבסיס הימי צומצם בהדרגה והועבר סופית לשליטת סינגפור ב-1968. רוב שטח הבסיס הוסב למספנות מסחריות תחת השם "Sembawang Shipyard Pte Ltd", אך חלקים ממנו נשמרו לשימוש ביטחוני במסגרת הברית ANZUK (אוסטרליה, ניו זילנד והממלכה המאוחדת). ב-1971, ANZUK הוחלפה בהסכמות ההגנה של חמש המדינות (**FPDA** – Five Power Defence Arrangements), בהן משתתפות גם סינגפור ומלזיה. BDSSU הייתה אחד המתקנים שנותרו תחת שליטה בריטית כחלק ממחויבות זו.

### פעילות בשנים 2010–2020
בשנת 2013, נושאת המטוסים הבריטית HMS Illustrious עגנה בבסיס כחלק ממשימה הומניטרית לפיליפינים בעקבות סופת הטייפון "האיאן". במסגרת הביקור, סופקו לנושאת המטוסים יותר מ-500 טון ציוד תוך פחות מ-24 שעות – פעולה שתוארה כ"המורכבת ביותר מאז מלחמת פוקלנד".

עד 2018, BDSSU נוצלה באופן חלקי בלבד, אך עם חזרתה האסטרטגית של בריטניה ל"מזרח תעלת סואץ", הפעילות גברה. בשנים 2018–2019 שימשה היחידה את "HMS Sutherland", "HMS Albion", "HMS Argyll'' ו-"HMS Montrose" – הפריסה הגדולה ביותר של ספינות קרב בריטיות לאזור מאז שנות ה-50.

בשנת 2019, לאחר פרישת בריטניה מהאיחוד האירופי, החלה הממשלה לבחון הקמת בסיס צבאי קבוע במזרח הרחוק, כאשר סינגפור הייתה בין האפשרויות המרכזיות.

בשנת 2020 מנתה היחידה 33 אנשי צוות בריטים (חיילים ואזרחים), ונתנה שירות בממוצע ל-120 כלי שיט בשנה – בעיקר של מדינות ה-FPDA וארצות הברית.

### מ-2020 ואילך
ביולי 2021 עגנה קבוצת התקיפה של נושאת המטוסים אה"מ קווין אליזבת (R08) בסינגפור במהלך פריסתה המבצעית הראשונה. הספינה המסייעת RFA Tidespring וספינות נוספות מהקבוצה תודלקו וסופקו ב-BDSSU. "HMS Diamond" הגיעה אף היא לתיקון תקלות טכניות.

במאי 2021 הודיעה בריטניה כי שתי ספינות סיור מדגם "River-class", "HMS Tamar" ו-"HMS Spey", יוצבו לצמיתות באזור האינדו-פסיפי וישתמשו ב-BDSSU כמרכז הלוגיסטי העיקרי שלהן. בעתיד צפויות להצטרף אליהן גם פריגטות מסוג Type 31.

## ראו גם
* יחסי הממלכה המאוחדת – סינגפור

## הערות שוליים

קטגוריה:הצי המלכותי הבריטי
קטגוריה:בסיסי הצי המלכותי הבריטי
קטגוריה:סינגפור: מבנים
קטגוריה:הממלכה המאוחדת: בסיסים ומתקנים צבאיים
פין סארמן

**פין סארמן** (באנגלית: **Finn Surman**; נולד ב-23 בספטמבר 2003 בקארדיף שבוויילס) הוא כדורגלן ניו זילנדי המשחק בעמדת הבלם בקבוצת פורטלנד טימברס מה-MLS ובנבחרת ניו זילנד.

## קריירת מועדונים
סארמן גדל במחלקת הנוער של סלווין יונייטד. בהמשך, שיחק בקבוצה הבוגרת של המועדון, וכן בקבוצות לאוור האט סיטי וולינגטון פיניקס ריזרבס (קבוצת המילואים של ולינגטון פיניקס) במסגרת הליגות בניו זילנד. בשנת 2021 החל לשחק בקבוצה הראשונה של ולינגטון פיניקס במסגרת ליגת העל האוסטרלית, ובסך הכל ערך 48 הופעות ליגה במדי המועדון.

ב-19 ביולי 2024 חתם בפורטלנד טימברס מה-MLS.

## קריירה בין-לאומית
סארמן היה חלק מסגל נבחרת ניו זילנד עד גיל 20 בטורניר גביע העולם עד גיל 20 בשנת 2023, וערך ארבע הופעות בטורניר.

ב-17 בנובמבר 2023 ערך את הופעת הבכורה שלו בנבחרת ניו זילנד, בהפסד 0–2 לנבחרת יוון במשחק ידידות.

בנוסף, נכלל בסגל הנבחרת האולימפית של ניו זילנד לטורניר הכדורגל באולימפיאדת פריז (2024), וערך שלוש הופעות בטורניר.

נכלל בסגל נבחרת ניו זילנד לטורניר גביע אוקיאניה לאומות 2024, וערך ארבע הופעות בטורניר, בו זכתה נבחרתו.

## תארים
;נבחרת ניו זילנד
* גביע אוקיאניה לאומות (1): 2024

## קישורים חיצוניים

## הערות שוליים

קטגוריה:כדורגלנים ניו זילנדים
קטגוריה:בלמי כדורגל ניו זילנדים
קטגוריה:כדורגלני פורטלנד טימברס
קטגוריה:כדורגלני נבחרת ניו זילנד
קטגוריה:כדורגלני גביע אוקיאניה לאומות 2024
קטגוריה:כדורגלנים ניו זילנדים באולימפיאדת פריז (2024)
קטגוריה:ניו זילנדים שנולדו ב-2003
איווה לורנס

**איווה מישוביץ**' (בסרבית: **Ива Мишовић**; נולדה ב-1 ביולי 1996), הידועה יותר בשם הבמה **איווה לורנס**, היא מפיקה מוזיקלית וזמרת סרבית.

## ביוגרפיה
לורנס החלה לכתוב שירים בגיל 9. אמה היא הדוגמנית, המנחה והעיתונאית אירנה מישוביץ'.

לורנס השלימה לימודי מוזיקה בברלין, במכון הבריטי למוזיקה מודרנית. היא הייתה מגישה בערוץ MTV. השיר "Just Because", שהוציאה ב-2020, היה ללהיט בגרמניה. בתחילת דרכה פרסמה שירים בשפה האנגלית, ומאז שנת 2021 החלה לפרסם גם שירים בסרבית, כאשר הוציאה את השיר "Svitanje" ("שחר"), אותו כתבה בשיתוף פעולה עם להקת בוץ' קסידי מהעיר פאנצ'בו. במסגרת הפרויקט המוזיקלי "טובורג אופן" שנערך בלוס אנג'לס, קיבלה לורנס הזדמנות לשתף פעולה עם הזמר האמריקאי ג'ייסון דירולו.

ב-21 בדצמבר 2023 הוכרזה לורנס כאחת מהמשתתפות בתחרות *Pesma za Evroviziju '24*, הקדם הלאומי הסרבי לאירוויזיון 2024, עם השיר "Dom" ("בית"). השיר העפיל לשלב הגמר, ודורג במקום ה-12.

## דיסקוגרפיה
### אלבומי אולפן
* 2020: *I Guess it's About You*
* 2023: *Svitanje*

## הערות שוליים

קטגוריה:זמרות סרביות
קטגוריה:ילידות 1996
רוקו רייץ

**רוקו רייץ** (בגרמנית: **Rocco Reitz**; נולד ב-29 במאי 2002 בדיסבורג שבגרמניה) הוא כדורגלן גרמני המשחק בעמדת הקשר בקבוצת בורוסיה מנשנגלדבך מהבונדסליגה.

## קריירת מועדונים
רייץ גדל במחלקת הנוער של בורוסיה מנשנגלדבך. ב-24 באוקטובר 2020 ערך את הופעת הבכורה שלו בקבוצה הבוגרת של המועדון, בניצחון 2–3 על מיינץ 05 במסגרת המחזור החמישי בבונדסליגה לעונת 2023/2024.

ב-3 באוגוסט 2021 הושאל רייץ לסנט טרוידן מליגת העל הבלגית למשך עונת . ב-17 בינואר 2023 הושאל פעם נוספת לסנט טרוידן, עד לתום עונת . הוא ערך 35 הופעות ליגה במהלך שתי תקופות ההשאלה, בהן הבקיע שלושה שערים.

עם חזרתו לבורוסיה מנשנגלדבך הפך רייץ לשחקן הרכב קבוע. ב-10 בנובמבר 2023 הבקיע את שער הבכורה שלו במועדון, בניצחון 0–4 על וולפסבורג במסגרת המחזור ה-11 בליגה לעונת 2023/2024.

## קריירה בין-לאומית
רייץ התאמן עם נבחרת גרמניה בחודש מאי 2024, לפני טורניר יורו 2024.

## קישורים חיצוניים

## הערות שוליים

קטגוריה:כדורגלנים גרמנים
קטגוריה:קשרי כדורגל גרמנים
קטגוריה:כדורגלני בורוסיה מנשנגלדבך
קטגוריה:כדורגלני סינט טראודן
קטגוריה:גרמנים שנולדו ב-2002
אלישע פיז

**אלישע מרשל פיז** (באנגלית: **Elisha Marshall Pease**; ) היה פוליטיקאי אמריקאי מטקסס, איש מפלגת האיחוד ולאחר מכן המפלגה הרפובליקנית, שכיהן כחבר בית הנבחרים של טקסס בשנים 1846–1849, לאחר מכן ועד 1851 כחבר הסנאט של טקסס, וכמושל טקסס ה-5 וה-13 בשנים 1853–1857 ובשנים 1867–1869.
## ראשית חייו
אלישע פיז נולד בעיירה אנפילד שבקונטיקט, כבנם של לוריין תומפסון פיז ושל שרה מרשל פיז. הוא התחנך באקדמיית וסטפילד שבמסצ'וסטס. אחת מעבודותיו הראשונות הייתה כפקיד בהרטפורד. בראשית 1835 הוא עבר לטקסס המקסיקנית, שם הוא התיישב במחוז מינה ולמד משפטים.
## רפובליקת טקסס
עד מהרה היה פיז פעיל בתנועה לעצמאות טקסס, ולאחר שהמהפכה הטקסנית החלה, הוא היה למזכיר הממשלה הזמנית. הוא שימש כעוזר מזכיר בוועידה של 1836, אך לא נבחר כנציג לוועידה. לאחר שהרפובליקה זכתה בעצמאותה, מונה פיז כמבקר החשבונות הציבוריים של הממשלה.
## מדינת טקסס
לאחר סיפוחה של טקסס לארצות הברית, נבחר פיז ב-1845 לבית הנבחרים של טקסס, ונבחר שוב שנתיים לאחר מכן. ב-1849 הוא התמודד על מושב מחוז הבחירה ה-11 (מחוזות ברזוריה וגלווסטון) אך נוצח על ידי ג'ון ב. ג'ונס, שהושבע ב-5 בנובמבר. פיז ערער על תוצאות הבחירות, הוכרז כמנצח, וארבעה ימים לאחר מכן הושבע לבית הנבחרים.

לראשונה התמודד פיז על משרת מושל טקסס ב-1851, אך פרש מהמרוץ שבועיים לפני מועד הבחירות. לאחר מכן הוא נבחר לתפקיד במערכות הבחירות של 1853 ו-1855. כמושל הוא דאג לפירעון החוב המדינתי, ויצר בסיס פיננסי שאפשר למדינה מאוחר יותר לממן את בתי הספר והקולג'ים שלה.
## מלחמת האזרחים ואחריה
ב-מלחמת האזרחים האמריקאית צידד פיז באיחוד. עם זאת, הוא החזיק בבעלותו עבדים, על פי נתוני מפקד האוכלוסין, שועבדו בחוות אוסטין שבבעלותו ב-1860 עשרה עבדים.

לאחר המלחמה היה פיז למנהיג המפלגה הרפובליקנית בטקסס, ומונה ב-1867 כמושל האזרחי על ידי הגנרל פיליפ שרידן שהיה ראש ממשל השיקום הצבאי. למדיניותו של פיז כמושל התנגדו הן תומכי האיחוד לשעבר והן תומכי הקונפדרציה לשעבר, וב-1869 הוא התפטר.
## חיים אישיים
ב-1850 נשא פיז לאישה את לוסידה כריסטינה נילס. לשניים נולדו שתי בנות שהגיעו לבגרות, בנוסף לבת שלישית שנפטרה בילדותה. ב-1875 תרמו בני הזוג פיז את ביתם באוסטין לעיר, ולימים הפך המקום לפארק פיז .

אלישע פיז נפטר בעיר למפסס שבטקסס ב-26 באוגוסט 1883 כתוצאה משבץ. הוא נטמן בבית הקברות אוקווד שבאוסטין.

עוד ב-1856 נקרא על שמו של פיז נהר פיז  שבמערב טקסס. על שמו נקרא גם בית ספר חטיבת ביניים בסן אנטוניו.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, p. 1517


## קישורים חיצוניים

* אלישע פיז באתר אגודת המושלים הלאומית 
* אלישע פיז באתר The Political Graveyard 
* 

## הערות שוליים

קטגוריה:אמריקאים ילידי קונטיקט
קטגוריה:מושלי טקסס
קטגוריה:מושלי מדינות ארצות הברית מהמפלגה הרפובליקנית
קטגוריה:חברי בית המחוקקים של טקסס
קטגוריה:אמריקאים שנולדו ב-1812
קטגוריה:אמריקאים שנפטרו ב-1883
יו הירקאווה

**יו הירקאווה** (ביפנית: **平河 悠**; נולד ב-3 בינואר 2001 בקאשימה שבסאגה, יפן) הוא כדורגלן יפני המשחק בעמדת קשר הכנף בקבוצת בריסטול סיטי ובנבחרת יפן.

## קריירת מועדונים
הירקאווה שיחק במחלקות הנוער של מיירין JSC ו-FC רבונה, ובהמשך שיחק עבור בית הספר סאגה היגאשי ואוניברסיטת יאמאנאשי גאקוין. בשנת 2021 הצטרף למצ'ידה זלביה מליגת המשנה היפנית. בתום עונת  העפיל עם המועדון לליגת העל היפנית. בסך הכל ערך 70 הופעות ליגה במדי המועדון, בהן הבקיע עשרה שערים.

ב-9 ביולי 2024 הושאל לבריסטול סיטי מהפוטבול ליג צ'מפיונשיפ למשך עונת 2024/2025. ב-31 באוגוסט ערך את הופעת הבכורה שלו במועדון, בהפסד 0–4 לדרבי קאונטי במסגרת המחזור הרביעי בליגה. ב-19 באוקטובר הבקיע את שער הבכורה שלו במועדון, בניצחון 0–2 על מידלסברו במסגרת המחזור העשירי בליגה. ב-24 בפברואר 2025 חתם על חוזה קבוע לשלוש שנים במועדון, החל מ-1 ביולי.

## קריירה בין-לאומית
הירקאווה נכלל בסגל נבחרת יפן עד גיל 23 לטורניר גביע אסיה עד גיל 23 לשנת 2024, וערך שש הופעות בטורניר, בו זכתה נבחרתו.

נכלל בסגל הנבחרת האולימפית של יפן לטורניר הכדורגל באולימפיאדת פריז (2024), וערך הופעה אחת בטורניר.

## תארים
;נבחרת יפן עד גיל 23
* גביע אסיה עד גיל 23 (1): 2024

## קישורים חיצוניים

## הערות שוליים

קטגוריה:כדורגלנים יפנים
קטגוריה:קשרי כדורגל יפנים
קטגוריה:כדורגלני בריסטול סיטי
קטגוריה:כדורגלנים יפנים באולימפיאדת פריז (2024)
קטגוריה:כדורגלני נבחרת יפן
קטגוריה:יפנים שנולדו ב-2001
שונסוקה מיטו

**שונסוקה מיטו** (ביפנית: **三戸 舜介**; נולד ב-28 בספטמבר 2002 בימאגוצ'י שביפן) הוא כדורגלן יפני המשחק בעמדת קשר הכנף בקבוצת ספרטה רוטרדם מליגת העל ההולנדית.

## קריירת מועדונים
מיטו גדל באקדמיות הארה SSS ו-JFA פוקושימה, ובשנת 2020 החל את הקריירה המקצוענית שלו בקבוצת אלבירקס ניאיגטה במסגרת ליגת המשנה היפנית. בתום עונת  העפיל עם הקבוצה לליגת העל היפנית. בסך הכל ערך 80 הופעות ליגה במדי המועדון (49 בליגת המשנה ו-31 בליגת העל), בהן הבקיע 12 שערים.

ב-21 בדצמבר 2023 חתם על חוזה לארבע שנים וחצי בספרטה רוטרדם מליגת העל ההולנדית. ב-13 בינואר 2024 ערך את הופעת הבכורה שלו במועדון, בניצחון 0–2 על פורטונה סיטארד במסגרת המחזור ה-17 בליגה לעונת 2023/2024, בו הבקיע שער.

## קריירה בין-לאומית
מיטו נכלל בסגל נבחרת יפן עד גיל 23 לטורניר גביע אסיה עד גיל 23 בשנת 2022, וערך ארבע הופעות בטורניר.

נכלל בסגל הנבחרת האולימפית של יפן לטורניר הכדורגל באולימפיאדת פריז (2024), וערך ארבע הופעות בטורניר, בהן הבקיע שני שערים.

## קישורים חיצוניים

## הערות שוליים

קטגוריה:כדורגלנים יפנים
קטגוריה:קשרי כדורגל יפנים
קטגוריה:כדורגלני ספרטה רוטרדם
קטגוריה:כדורגלנים יפנים באולימפיאדת פריז (2024)
קטגוריה:כדורגלני נבחרת יפן
קטגוריה:יפנים שנולדו ב-2002
טירת נורהאם, זריחה

**טירת נורהאם, זריחה** הוא ציור שמן על קנבס מאת האמן הבריטי ג'וזף מלורד ויליאם טרנר, המתוארך לסביבות שנת 1845. היצירה נחשבת לדוגמה מובהקת לעבודתו המאוחרת של טרנר, המאופיינת בשימוש נועז באור ובצבע ובהתרחקות מצורות ברורות לטובת אווירה וחוויה תחושתית.

## רקע
הציור מתאר את טירת נורהאם , השוכנת על גדות נהר טוויד במחוז נורת'מברלנד, בצפון-מזרח אנגליה, בסמוך לגבול עם סקוטלנד. נורהאם היא כפר באזור הגבול ההיסטורי בין אנגליה לסקוטלנד, והטירה שבו שימשה כנקודת מפתח אסטרטגית המשקיפה על הנהר. במהלך ההיסטוריה היא הותקפה פעמים רבות על ידי כוחות סקוטיים.

ג'וזף טרנר ביקר בטירה ובסביבתה לראשונה בשנת 1797. בעקבות מסעו יצר את יצירת האקוורל "טירת נורהאם: זריחה", שהוצגה באקדמיה המלכותית לאמנויות בשנת 1798 וזכתה לשבחי הביקורת. בשנת 1801 שב טרנר לבקר בחורבות הטירה, ובשנת 1806 החל לעבוד על פרויקט "Liber Studiorum" ("ספר הלימודים") – אוסף של תחריטים מונוכרומטיים של נופים מסוגים שונים. "טירת נורהאם, זריחה" נכללת בקבוצת עבודות צבעוניות לא גמורות שהתבססו על סדרה זו. מקור ההשראה לציור זה היה לוח מספר 57 בקטלוג סדרת *Liber* של אוסף טייט – "טירת נורהאם על הטוויד", שפורסם בשנת 1816.

בגרסתו המאוחרת, טרנר מתמקד באפקטים של אור השחר: קרני השמש המוקדמות שוטפות את הסצנה באור רך ומטשטש, עד שהטירה עצמה כמעט נבלעת לחלוטין בתוך הערפל הזוהר. השימוש באור כמרכז קומפוזיציוני ותחושתי מדגיש את מגמתו של טרנר להתרחק מתיאור ריאליסטי מדויק ולעבור לחקירה אמנותית של תפיסה, זמן ורושם.

## תיאור היצירה
במרכז הציור נראית טירת נורהאם, אך היא כמעט ונבלעת באור השחר החזק, המציף את הסצנה בגוונים רכים של צהוב, ורוד וזהב. הטירה עצמה מתוארת בקווים עמומים, כשחומותיה משתלבות כמעט לחלוטין ברקע הערפילי. מתחתיה זורם נהר הטוויד, המשקף את אור הזריחה ויוצר מעין רצף של אור בין השמיים למים. בצדדים מופיעים קווי אופק נמוכים עם גבעות וצללים כהים, שמדגישים את הבוהק שבמרכז. ההרכב כולו מבליט את נושא האור והזמן - מוטיבים מרכזיים בעבודותיו המאוחרות של טרנר.

עד סוף הקריירה שלו, טרנר יצר שש גרסאות שונות של ציור זה וחזר לטירת נורהאם מספר פעמים כדי להרהר על עבודתו וחייו.

## הערות שוליים

ויליאם טרנר
קטגוריה:ציורים מהמאה ה-19
קטגוריה:ציורי שמן
קטגוריה:בעלי חיים באמנות
שדה פרגים בגיא סמוך לז'יברני

**שדה פרגים בגיא סמוך לז'יברני** (בצרפתית: **Champ de coquelicots dans un creux près de Giverny**) הוא ציור שמן מאת האמן האימפרסיוניסטי קלוד מונה, שצויר בשנת 1885. היצירה מתארת נוף כפרי באזור ז'יברני שבנורמנדי, מקום מגוריו החדש של מונה באותן שנים, ומדגימה את יחסו הטבעי והבלתי אמצעי לנוף הסובב אותו. במהלך שנותיו הראשונות בז'יברני, נהג מונה לשוטט בשדות מדרום לכפר, שם צמחו פרגים וחיטה, בעוד שבצפון התנשאו גבעות רכות. על אף שהחל לנטוע גן סביב ביתו כבר זמן קצר לאחר שהתיישב בו, לא מצא בו עניין אמנותי מיידי, והעדיף לצייר את שדות הפרגים הסמוכים, שהציעו תצוגת צבעים עשירה ומגוונת לציור.

הציור מדגים את עקרונות האימפרסיוניזם כפי שמונה ועמיתיו פיתחו בשנות ה-60 וה-70 של המאה ה-19: עבודה באוויר הפתוח, התמקדות באור טבעי, וצמצום הקווים הברורים לטובת מרקמים שנוצרים ממשיחות מכחול חופשיות. ביצירה זו ניכרת השפעת האור על הנוף, כאשר האלמנטים בתמונה מתמזגים זה בזה והקונטרסט בין האדום לירוק יוצר רושם של חיות ורעננות. אף על פי שעד אמצע שנות ה-80 התרחקו מרבית האימפרסיוניסטים מהסגנון, מונה נותר נאמן לו והצהיר: "אני עדיין אימפרסיוניסט ואשאר כזה תמיד"

הציור נמצא כיום באוסף המוזיאון לאמנויות יפות בבוסטון, במסגרת אוסף ג'וליאנה צ'ייני אדוארדס. מידותיו 65.1 × 81.3 ס"מ, והוא נחשב לאחת הדוגמאות הבולטות למחויבותו המאוחרת של מונה לאימפרסיוניזם. היצירה נרכשה לראשונה ב-1885 על ידי גלריית דוראן-רואל בפריז, ולאחר מספר גלגולים בבעלות פרטית, התקבלה בשנת 1925 כתרומה למוזיאון.

## הערות שוליים

קטגוריה:קלוד מונה
קטגוריה:ציורי שמן
קטגוריה:ציורים מהמאה ה-19
קטגוריה:ציורי נוף
קטגוריה:ציורים במוזיאון לאמנויות יפות בבוסטון
פרנצ'סקו פיו אספוזיטו

**פרנצ'סקו פיו אספוזיטו** (באיטלקית: **Francesco Pio Esposito**; נולד ב-28 ביוני 2005 בקסטלמארה די סטביה שבאיטליה) הוא כדורגלן איטלקי המשחק בעמדת החלוץ בקבוצת אינטר מילאנו ובנבחרת איטליה בכדורגל.

## קריירת מועדונים
אספוזיטו גדל במחלקת הנוער של אינטר מילאנו. ב-1 באוגוסט 2023 הושאל לספציה מהסרייה ב' למשך עונת . ב-19 ביולי 2024 הוארכה השאלתו גם לעונת .

## קריירה בין-לאומית
אספוזיטו היה חלק מסגל נבחרת איטליה עד גיל 20 לטורניר גביע העולם עד גיל 20 בשנת 2023, וערך שש הופעות בטורניר, בהן הבקיע שער אחד. נבחרת איטליה סיימה במקום השני בטורניר, לאחר שהפסידה בגמר לנבחרת אורוגוואי עד גיל 20. חודש לאחר מכן, זכה עם נבחרת איטליה עד גיל 19 בטורניר אליפות אירופה עד גיל 19 לשנת 2023.

בחודש ספטמבר 2023 החל לשחק בנבחרת איטליה עד גיל 21.

## חיים אישיים
אספוזיטו הוא אחיהם הצעיר של הכדורגלנים סלבטורה וסבסטיאנו.

## קישורים חיצוניים

## הערות שוליים

קטגוריה:כדורגלנים איטלקים
קטגוריה:חלוצי כדורגל איטלקים
קטגוריה:כדורגלני נבחרת איטליה
קטגוריה:כדורגלני אינטר מילאנו
קטגוריה:כדורגלני ספציה
קטגוריה:איטלקים שנולדו ב-2005
אלסנדריה (כדורגל)

**מועדון כדורגל אלסנדריה קלצ'יו 1912** (באיטלקית:**Unione Sportiva Alessandria Calcio 1912**) הידוע גם בשם **אלסנדריה** הוא מועדון כדורגל איטלקי, מהעיר אלסנדריה במחוז פיימונטה שבאיטליה. הוא היה מועדון כדורגל ותיק ששיחק בעונה הראשונה של סרייה א'. המועדון שיחק בליגה העליונה במשך 13 עונות. כיום הוא משחק בליגת חובבים (חמישית בחשיבותה באיטליה).

## היסטוריה
המועדון נוסד בשנת 1912 אחרי איחוד של מספר מועדונים מקומיים. עם הקמת סרייה א' הוא שיחק בעונה הראשונה וסיים במקום השישי. באותה שנה בעיר הוקם אצטדיון חדש. בשנת 1936 קבוצה שיחקה בגמר קופה איטליה אך הפסידה לג'נובה. בקיץ 1936 מספר שחקנים בולטים נמכרו ללציו וכתוצאה מכך המועדון ירד לליגה ב'. הוא הצליח לחזור לליגה העליונה בשנת 1945 ושיחק בה עד לשנת 1950. לקראת עונת 1957/58 המועדון חזר לליגה עליונה בפעם השלישית אך שרד בה רק מספר עונות.

בשנת 1975 מועדון ירד לליגה השלישית. בשנת 1975 הוא הצליח לחזור לליגה ב' תוך ניצחון עם פדובה.

לאחרונה מועדון ירד לליגה ד'.

קבוצת המועדון משחקת באצטדיון ז'וזפה מוקהגאטה שנבנה בשנת 1929. בעבר הוא היה יכול לאכלס 29 אלף צופים. נכון להיום הוא מתאים ל-6 אלף צופים.

## שחקנים בולטים
*  ג'ובאני פרארי
*  פליצ'ה בוראל
*  לואיג'י ברטוליני
*  פייטרו ראבה
*  סילביו פיולה
*  ג'אני ריברה
## קישורים חיצוניים

* 

*
קטגוריה:קבוצות כדורגל איטלקיות
קטגוריה:קבוצות כדורגל שהוקמו ב-1912
גביע העולם בכדורגל עד גיל 20 - 2025

**גביע העולם בכדורגל עד גיל 20 לשנת 2025** (באנגלית: **2025 FIFA U-20 World Cup**; מכונה גם "**מונדיאליטו 2025**") הוא המהדורה ה-24 של גביע העולם בכדורגל עד גיל 20, אשר נערך על-ידי פדרציית הכדורגל הבינלאומית, פיפ"א. הטורניר נערך בין התאריכים 27 בספטמבר עד 19 באוקטובר 2025 בצ'ילה.. נבחרת מרוקו זכתה בטורניר לאחר ניצחון בגמר על נבחרת ארגנטינה. 

## בחירת המארחת
צ'ילה הוכרזה כמארחת של הטורניר בכינוס של מועצת פיפ"א בג'דה שבערב הסעודית ב-17 בדצמבר 2023.

זו הפעם השנייה שצ'ילה מארחת את הטורניר, לאחר שאירחה אותו גם בשנת 1987.

## נבחרות שהעפילו לטורניר
בסך הכל 24 נבחרות ממדינות שונות ישתתפו בשלבי הבתים של הטורניר (כולל צ'ילה המארחת), מתוך 6 יבשות שונות בעולם.

זהו הטורניר הראשון בכדורגל על גיל 20 שהעפילה אליו נבחרת קלדוניה החדשה עד גיל 20.

## שלב הבתים
הגרלת שלב הבתים של הטורניר תיערך ב-29 במאי 2025.

### בית א'

### בית ב'

### בית ג'

### בית ד'

### בית ה'

### בית ו'

## קישורים חיצוניים

* 

## הערות שוליים

קטגוריה:גביעי העולם בכדורגל עד גיל 20
קטגוריה:תחרויות כדורגל ב-2025
נגה שליט

**נגה שליט** (נולדה ב-9 באפריל 2004) היא מתעמלת ישראלית.

## קריירה
שליט מתאמנת באגודת "עירוני נתניה – התעמלות מכשירים".

### 2021
באליפות אירופה 2021  שנערכה בבזל שבשווייץ באפריל סיימה במקום 48 בתרגיל הקרקע בתוצאה של 12.033 נקודות, במקום 69 בתרגיל הקפיצות בתוצאה של 12.700 נקודות, ובמקום 80 בתרגיל הקורה בתוצאה של 10.533 נקודות.

### 2022
באליפות אירופה 2022  שנערכה במינכן שבגרמניה באוגוסט סיימה במקום 76 בתרגיל הקרקע בתוצאה של 11.500 נקודות, במקום 78 בתרגיל הקפיצות בתוצאה של 12.266 נקודות, ובמקום 90 בתרגיל הקורה בתוצאה של 10.466 נקודות. בקרב רב קבוצתי סיימה במקום 18 בציון משוקלל של 143.030 נקודות, יחד עם ליהיא רז, אופיר נצר, גפן דור ואנדי טוריסקי.

## קישורים חיצוניים

## הערות שוליים

קטגוריה:מתעמלות ישראליות
קטגוריה:ישראליות שנולדו ב-2004
קטגוריה:ישראלים שנולדו ב-2004
אילי עזרא

**אילי עזרא** (נולדה ב-23 בינואר 2005) היא מתעמלת ישראלית.

## קריירה
עזרא מתאמנת באגודת א.ס. רמת השרון.

### 2021
באליפות אירופה 2021  שנערכה בבזל שבשווייץ באפריל סיימה במקום 73 בתחרות הקרב רב בציון משוקלל של 43.940 נקודות. היא סיימה במקום 45 בתרגיל הקורה בתוצאה של 11.708 נקודות, במקום 72 בתרגיל הקפיצות בתוצאה של 12.666 נקודות, במקום 89 בתרגיל הקרקע בתוצאה של 10.433 נקודות, ובמקום 91 בתרגיל המקבילים המדורגים בתוצאה של 9.133 נקודות.

## קישורים חיצוניים

## הערות שוליים

קטגוריה:מתעמלות ישראליות
קטגוריה:ישראליות שנולדו ב-2005
קטגוריה:ישראלים שנולדו ב-2005
אנדי טוריסקי

**אנדי טוריסקי** (נולדה ב-22 באוקטובר 2002) היא מתעמלת ישראלית.

## קריירה
טוריסקי מתאמנת באגודת מגוונים רמת השרון.

### 2022
באליפות אירופה 2022  שנערכה במינכן שבגרמניה באוגוסט סיימה במקום 64 בתרגיל הקפיצות בתוצאה של 12.500 נקודות, ובמקום 80 בתרגיל המקבילים המדורגים בתוצאה של 10.933 נקודות. בקרב רב קבוצתי סיימה במקום 18 בציון משוקלל של 143.030 נקודות, יחד עם ליהיא רז, אופיר נצר, גפן דור ונגה שליט.

### 2023
באליפות אירופה 2023  שנערכה באנטליה שבטורקיה באפריל סיימה במקום 91 בתחרות הקרב רב בציון משוקלל של 40.732 נקודות. היא סיימה במקום 91 בתרגיל הקורה בתוצאה של 9.900 נקודות, במקום 110 בתרגיל הקפיצות בתוצאה של 11.766 נקודות, במקום 112 בתרגיל הקרקע בתוצאה של 10.433 נקודות, ובמקום 115 בתרגיל המקבילים המדורגים בתוצאה של 8.633 נקודות.

## קישורים חיצוניים

## הערות שוליים

קטגוריה:מתעמלות ישראליות
קטגוריה:רמת השרון: אישים
קטגוריה:ישראליות שנולדו ב-2002
קטגוריה:ישראלים שנולדו ב-2002
בית הכנסת בנאשיצה

**בית הכנסת בנאשיצה** (בקרואטית: **Sinagoga u Našice**) היה בית כנסת אשר פעל בעיר נאשיצה בקרואטיה בין השנים 1898–1942. ב-1942, במהלך שואת יהודי קרואטיה הוחרב המבנה על ידי שלטונות האוסטאשה.

## היסטוריה

יהודים התיישבו בעיירה בראשית המאה ה-19, אך קהילה יהודית אשכנזית מאורגנת נוסדה בעיירה במחצית השנייה של המאה. ב-1865 הוקם במקום בית עלמין יהודי וב-1898 הוקם בית הכנסת הקהילתי. בשלהי המאה ה-19 ובראשית המאה ה-20 עם הפיתוח הכלכלי המואץ של האזור, היגרו לעיירה משפחות של סוחרים אמידים. לבני הקהילה היה חלק משמעותי בפיתוח הכלכלי של אזור נאשיצה. ב-1910 מנתה הקהילה 599 נפשות שהיוו 6.5 אחוזים מכלל תושבי העיירה.

בשנות ה-20 של המאה ה-20 חל בממלכת יוגוסלביה משבר כלכלי שלא פסח על קהילת נאשיצה. התהליך לווה בהגירה פנימית לערים גדולות וחלק מבני הקהילה היגרו ממנה בעיקר לאוסייק. ב-1931 נמנו בקהילת נאשיצה 399 נפשות ומהם: 47 בג'וּרְגֶ'נוֹבָאץ , 14 בקוֹשְקָה , 14 בפֶרִיצָ'אנְצִי  8 בצָ'אצִ'ינְצִי , 6 בקְלוֹקוֹצֶ'בְצִי (w:hr:Klokočevci), ו-2 בבּוּדִימְצִי (w:hr:Budimci).

בפרוץ מלחמת העולם השנייה מנתה הקהילה 299 נפשות. לאחר כיבוש יוגוסלביה על ידי גרמניה הנאצית ומסירת האזור לחזקתה של ממשלת הבובות של האוסטאשה, הוחל ברדיפות יהודים. בני הקהילה מהעיירה והכפרים הסמוכים גורשו למחנות ההשמדה ונרצחו. לאחר המלחמה לא התגוררו עוד יהודים בנאשיצה. בית הכנסת נהרס ב-1942 על ידי שלטונות האוסטאשה.

## המבנה
המבנה נבנה במשך שנתיים ונחנך לקראת חגי תשרי 1898. המבנה המרשים היה סמל לאיתנותה הכלכלית של הקהילה, בשיאה של התקופה האוסטרו-הונגרית. המבנה נבנה בסגנון אדריכלי נאו-רומנסקי . בית הכנסת שכן ברחוב מרכזי, הסמוך למרכז המסחרי של העיר והיה בן שלוש קומות. הוא נבנה מלבנים בעל חזית גבס המעוטרת בעיטורי טרקוטה. למבנה היו שני מגדלים, בעלי כיפות המעוצבות בצורת לוטוס. בבית הכנסת היו שני מתחמי עזרת נשים, אשר שכנו בקומתו השנייה והשלישית. הריצוף בוצע כמוזאיקה בשיטת אופוס סקטילה.

## קישורים חיצוניים

* בית הכנסת בנאשיצה, באתר המרכז לאמנות יהודית

## הערות שוליים

נאשיצה
קטגוריה:בתי כנסת שנחרבו בשואה
טריאסטינה

**מועדון כדורגל טריאסטינה קלצ'יו 1918** (באיטלקית:**US Triestina Calcio 1918**) הידוע גם בשם **טריאסטינה** הוא מועדון כדורגל איטלקי, מהעיר טריאסט במחוז פריולי-ונציה ג'וליה שבאיטליה. זה מועדון כדורגל ותיק ששיחק בעונה הראשונה של סרייה א'. המודעון שיחק בליגה העליונה במשך 26 עונות עד לעונת 1956. 

## היסטוריה
המועדון נוסד בשנת 1918 אחרי איחוד של מספר מועדונים מקומיים. עם הקמת סרייה א' הוא שיחק בעונה הראשונה וסיים במקום ה-16. בשנות ה-30 של המאה ה-20 מאמן של הקבוצה היה נראו רוקה, יליד העיר. עונת 1947/48 המועדון סיים במקום השני. בשנת 1950 למאמן הקבוצה מונה בלה גוטמן. בעונה 1952/53 צ'זארה מלדיני החל את הקריירה שלו בקבוצה.

בסוף שנות ה-50 של המאה ה-20 המועדון ירד לסרייה ב' ואף לסרייה ד' בשנת 1975.

בשנת 1994 המועדון היה במצב כלכלי קשה. הוא הוקם מחדש תחת שם U.S. Triestina Calcio והחל לשחק בסרייה ד'. הוא הצליח לעלות לסרייה ב' אך ירד ממנה בעונת 2009/10.

בשנת 2012 הוכרז על פשיטת רגל של המועדון. ביולי הוקמה חברה Unione Triestina 2012 S.S.D. a. r.l שמנהלת את המועדון מאז. בעונת 2024/25 הקבוצה משחקת בסרייה ג'.

## קישורים חיצוניים

* 

*
קטגוריה:קבוצות כדורגל איטלקיות
קטגוריה:קבוצות כדורגל שהוקמו ב-1918
גלים נשברים

**גלים נשברים** (באנגלית: **Waves Breaking**) הוא ציור שמן על בד מאת הצייר האימפרסיוניסטי קלוד מונה, אשר נוצר בשנת 1881. היצירה משתייכת לז'אנר נופי הים ומתארת סצנה ימית של גלים נשברים. הציור מאופיין בשימוש במשיחות מכחול חופשיות, בטקסטורה עבה ובמבע צבעוני המדגיש את תנועת המים ואפקטי האור על פני הים. זוהי אחת מהעבודות שבאמצעותן חקר מונה את המפגש בין טבע, אור ותנועה, תוך השפעות ניכרות מהדפסים יפניים מסורתיים.

### רקע והקשר אמנותי
[250px|ממוזער|ימין|[הגל הגדול בסמוך לקאנאגאווה מאת קצושיקה הוקוסאי, הדפס יפני מהמאה ה־19. מונה הושפע ממבנה הגל הדרמטי ומהקומפוזיציה הדינמית של יצירה זו. ב-שבירת גלים ניכרת התייחסות ישירה למוטיבים חזותיים דומים.]]
קומפוזיציות החוף בציוריו של מונה מאופיינות באלמנטים דרמטיים, כגון מצוקים בקצה התמונה, גושי סלע חדים המזדקרים מהים, וקשתות סלע דרכן נשקף הנוף. מוטיבים אלה מזכירים הדפסים יפניים, ובפרט את הגל הגדול בסמוך לקאנאגאווה מאת קצושיקה הוקוסאי. בציור זה ניכרת מגמה שונה מהעבר, ובה ביקש מונה, ככל הנראה, שקהל הצופים יזהה את ההשפעה היפנית באופן ישיר.

ציירים רומנטיים וריאליסטיים עסקו קודם לכן בתיאור חופי נורמנדי, בהם אדואר מאנה, ז'אן-פרנסואה מילה וגוסטב קורבה. ציורי ים מוקדמים של מונה מהשנים 1860 ואילך הושפעו אף הם מהאמנות היפנית. בשנות ה-1880 פנה מונה לתיאורים פשטניים יותר של מפגש הצוקים עם הים, תוך ביטוי תנועת הגלים סביב סלעים בלויים.

### סגנון
ב-*שבירת גלים* מונה נקט גישה ציורית שונה מזו של קורבה, על אף שימוש דומה בחלוקה אופקית בין ים לשמיים. מונה יצר ציור מופשט יותר, המורכב ממשיכות מכחול מעוגלות, רופפות ועבות ובצבע סמיך. רצועה צרה של משיכות שטוחות יוצרת הבחנה אופקית.

הציור נעדר עומק מסורתי, ומרביתו בנוי כשורות של משיחות מכחול קשתיות. צורתן ותנועתן יוצרות תחושת תנועה מתמדת של גלים משתברים, כאשר הגלים בקדמת התמונה לוכדים את אור אחר הצהריים הקר. הציור מדגיש את חומריות הצבע עצמו, עד לכדי יצירת תחושת תנועה ונוזליות מצבע מוצק.

### השוואה ליצירות אחרות
מונה הושפע בהקשר זה מציוריו הימיים של גוסטב קורבה, אשר פיצל את התמונה באופן אופקי לשמיים וים, תוך הדגשת עומק הים וזוהרו. מונה אמנם שואב מהמבנה הזה, אך עוסק יותר בתחושת התנועה והאור מאשר בתיאור מציאותי של הים.

המוטיבים בציור – סלעים, קשתות מצוק, וגלים משתברים – מקבילים לאלו שבהדפסים יפניים, ובעיקר ל-*הגל הגדול* של הוקוסאי. בציור זה, בניגוד לעבר, מונה בחר שלא להטמיע את ההשפעות היפניות אלא להציגן כווריאציה ישירה, ככל הנראה לקהלים שהלכו ונעשו אליטיסטיים.

### קבלה וביקורת
*שבירת גלים* מציג את החומריות של הצבע ואת המבניות של משיחת המכחול באופן המערער על תיאורים מסורתיים של ים. הציור בנוי משכבות של משיחות רופפות ויוצר תחושת תנועה בלתי פוסקת. הוא כמעט "מתעקש" על ממשות החומר, אך בו בזמן מצליח ליצור תחושת נוזליות ואור. הצופה, ככל ששהותו מול הציור מתארכת, מגלה כי המשיכות המופשטות יוצרות דימוי חי של ים משתנה, הנשבר בגלים אל החוף.

## הערות שוליים

קטגוריה:מים באמנות
קטגוריה:ציורים ימיים
קטגוריה:קלוד מונה
קטגוריה:ציורי שמן
קטגוריה:ציורים מהמאה ה-19
גפן דור

**גפן דור דרי** (נולדה ב-18 בפברואר 2004) היא מתעמלת ישראלית.

## קריירה
דור מתאמנת באגודת הפועל תל אביב.

דור מגיעה ממשפחה דתייה, וקיבלה היתר מיוחד להתחרות בתחרויות בחו"ל. היא קיבלה אישור מרב להשתתף בתחרויות שנערכות ביום שבת, בתנאי שתיסע לתחרות עם נהג גוי, ושאת המוזיקה באולם ישמיע גוי. לעיתים, כשאין לה ברירה, היא מתחרה בתחרויות ומבצעת את התרגילים ללא מוזיקה ברקע.

### 2021
באליפות העולם 2021  שנערכה בקיטאקיושו שביפן באוקטובר סיימה במקום 54 בתחרות הקרב רב בציון משוקלל של 43.298 נקודות. היא סיימה במקום 68 בתרגיל הקורה בתוצאה של 10.700 נקודות, במקום 72 בתרגיל הקרקע בתוצאה של 10.966 נקודות, במקום 76 בתרגיל המקבילים המדורגים בתוצאה של 9.666 נקודות, ובמקום 77 בתרגיל הקפיצות בתוצאה של 11.966 נקודות.

### 2022
באליפות אירופה 2022  שנערכה במינכן שבגרמניה באוגוסט סיימה במקום 78 בתרגיל הקרקע בתוצאה של 11.433 נקודות, במקום 93 בתרגיל הקורה בתוצאה של 10.433 נקודות, ובמקום 110 בתרגיל המקבילים המדורגים בתוצאה של 8.966 נקודות. בקרב רב קבוצתי סיימה במקום 18 בציון משוקלל של 143.030 נקודות, יחד עם ליהיא רז, אופיר נצר, נגה שליט ואנדי טוריסקי.

## קישורים חיצוניים

## הערות שוליים

קטגוריה:מתעמלות ישראליות
קטגוריה:ישראליות שנולדו ב-2004
קטגוריה:ישראלים שנולדו ב-2004
גינה (אונייה)

[ממוזער|האונייה גינה ב[נמל חיפה]]
ממוזער|קבוצת ילדים מעולי "גינה" בנמל חיפה
**גינֶה** (Guine) (שנות פעילות 1905 - 1950) הייתה אונייה פורטוגלית שנחכרה על ידי הג'וינט והסוכנות היהודית בשנת 1944 על מנת להעלות לארץ ישראל 434 פליטים יהודים מאירופה, בעלייה חוקית באמצעות סרטיפיקטים.

גינה הפליגה ב-26 באוקטובר 1944 מליסבון והגיעה לנמל חיפה ב-5 בנובמבר 1944, כשעל סיפונה פליטים יהודים מיוון ומהאיים הדודקאנסיים, צרפת וספרד. על הספינה הוצב דגל ישראל ועליו הכתובת "משיעבוד לחירות". מעל 100 מהעולים היו חלוצים חברי התנועות הציוניות. בין העולים היו כ-90 ילדים שהוסתרו מפני הנאצים בין השאר במנזרים, אשר הג'וינט הכין אודותם תיקי מידע, וחולצו על ידי תנועת הבריחה מצרפת.

האונייה הובילה גם סחורות שנועדו לנמלי ביירות ואלכסנדריה.

עם הגעת האונייה לחוף פרצו העולים בשירת התקווה. מהחוף הצטרפו לשירתם מקבלי הפנים הרבים שנכחו שם, אנשי הסוכנות והיצ"ם ועובדי הנמל והמלחים היהודים. העולים הועברו כמקובל למחנה עתלית להסגר למשך כשבועיים. דוד בן-גוריון שהיה אז יושב ראש הנהלת הסוכנות היהודית, ומשה שרת שהיה ראש המחלקה המדינית של הסוכנות, ביקרו את העולים במחנה ביום הגעתם.

העולים נקלטו בהתיישבות העובדת, במחנות עולים ואצל קרובי משפחה. 26 מהעולים התגייסו לחטיבה היהודית הלוחמת.

## קישורים חיצוניים

* 
* האונייה Guine, באתר ships nostalgia

## הערות שוליים

קטגוריה:כלי שיט בתקופת היישוב
קטגוריה:1944 בארץ ישראל
קטגוריה:עולים במלחמת העולם השנייה